Euroopan parlamentin ja neuvoston direktiivi 95/27/EY, annettu 29 päivänä kesäkuuta 1995, hydraulikaivureiden, köysikäyttöisten kaivureiden, puskutraktoreiden, kuormaajien ja kaivurikuormaajien melupäästöjen rajoittamisesta annetun neuvoston direktiivin 86/662/ETY muuttamisesta



Virallinen lehti nro L 168 , 18/07/1995 s. 0014 - 0017



EUROOPAN PARLAMENTIN JA NEUVOSTON DIREKTIIVI 95/27/EY, annettu 29 päivänä kesäkuuta 1995, hydraulikaivureiden, köysikäyttöisten kaivureiden, puskutraktoreiden, kuormaajien ja kaivurikuormaajien melupäästöjen rajoittamisesta annetun neuvoston direktiivin 86/662/ETY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), toimivat perustamissopimuksen 189 b artiklassa(3) määrättyä menettelyä noudattaen ottaen huomioon sovittelukomitean 11 päivänä toukokuuta 1995 hyväksymän yhteisen ehdotuksen, sekä katsovat, että, osana sisämarkkinoita olisi yhdenmukaistettava hydraulikaivureiden, köysikäyttöisten kaivureiden, puskutraktoreiden, kuormaajien ja kaivurikuormaajien, jäljempänä "maansiirtokoneet", aiheuttamia melupäästöjä koskevat vaatimukset samalla säilyttäen ympäristönsuojelun korkea taso ja luomatta esteitä maansiirtokoneiden vapaalle liikkumiselle, direktiivissä 86/662/ETY(4) säädetään EY-tyyppitarkastuksista maa- ja vesirakennustöissä ja rakennustyömailla käytettäville maansiirtokoneille; samassa direktiivissä vahvistetaan melutasojen rajat ja testaustavat, maansiirtokoneita, joiden teho on enemmän kuin 500 kW, käytetään pääasiallisesti louhoksissa ja kaivoksissa, ja sen tähden nämä koneet voidaan jättää direktiivin soveltamisalan ulkopuolelle, direktiivissä 86/662/ETY ei vahvisteta sallittuja äänitasoja, joita sovelletaan aikana, joka alkaa kuusi vuotta sen voimaantulon jälkeen, vaan säädetään, että vuoden 1994 jälkeen tarkistetut sallitut äänitasot määritellään niin, että niiden vaikutus ympäristöön vähenee noin 3 dB konetehon ja koneen tyypin mukaan, direktiivin 86/662/ETY 3 artiklan 1 kohdan a alakohdan voimassaolon jatkaminen 29 päivään joulukuuta 1996 asti ja sen mukaan myönnettyjen todistusten voimassaolon jatkaminen 29 päivään joulukuuta 1997 asti jättää teollisuudelle tarpeeksi aikaa mukautua uusiin sallittuihin äänitehotasoihin, ensimmäisessä vaiheessa olisi alennettava sallittuja melutasoja suunnilleen 4 dB verrattuna nykyisiin standardeihin, ja tällä on tarkoitus saavuttaa korkea suojelun taso niin terveyden kuin ympäristön osalta, tekniikan kehityksen huomioon ottamiseksi ja asianmukaisten virikkeiden antamiseksi kyseiselle tuotannolle olisi vahvistettava sallittujen melutasojen täydentävästä alentamisesta toisessa vaiheessa, kuitenkin siten, että niitä tarkastellaan uudelleen saavutetun kehityksen perusteella, tarkistettu testausmenetelmä, jota sovelletaan 29 päivän joulukuuta 1996 jälkeen, on vahvistettu direktiivin 86/662/ETY mukaisesti, ja Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta EY:n perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä, OVAT ANTANEET TÄMÄN DIREKTIIVIN: 1 artikla Muutetaan direktiivi 86/662/ETY seuraavasti 1) Muutetaan 1 artiklan 1 kohdan lopussa oleva piste pilkuksi ja lisätään seuraava: ". . . jos näiden koneiden asennettu teho on alle 500 kW."2) Korvataan 3 artikla seuraavasti: "3 artikla 1. Hyväksyttyjen laitosten on annettava EY-tyyppitarkastustodistus kaikille 1 artiklan 1 kohdassa tarkoitetuille maansiirtokonetyypeille: a) 29 päivään joulukuuta 1996 asti mainittu päivä mukaan lukien, kun ympäristöön päästetyn ilmassa kantautuvan melun äänitehotaso mitattuna niissä paikallaan tapahtuvan toiminnan oloissa, joista määrätään direktiivin 79/113/ETY liitteessä I, sellaisena kuin se on muutettuna direktiivillä 81/1051/ETY ja täydennettynä tämän direktiivin liitteellä I, ei ylitä seuraavassa taulukossa esitettyjä sallittuja tasoja Lwa, ilmaistuna dB(A)/1 pW:eina ja määriteltynä suhteessa asennettuun nettotehoon P ilmaistuna kW:eina: >TAULUKON PAIKKA> b) 30 päivästä joulukuuta 1996 alkaen 29 päivään joulukuuta 2001 mainittu päivä mukaan lukien, kun ympäristöön päästetyn ilmassa kantautuvan melun äänitehotaso mitattuna niissä todellisen dynaamisen käytön oloissa, jotka määritellään direktiiviin 79/113/ETY liitteessä I, sellaisena kuin se on muutettuna direktiivillä 81/1051/ETY ja täydennettynä tämän direktiivin liitteellä II, ei ylitä seuraavassa määriteltyä sallittua äänitehotasoa Lwa dB(a)/1 pW määriteltynä suhteessa asennettuun nettotehoon P ilmaistuna kW:eina (*): >TAULUKON PAIKKA> Nämä kaavat koskevat ainoastaan äänitehotasoja, jotka ovat korkeampia kuin oheisen taulukon kolmelle konetyypille annetut alimmat äänitehotasot. Nämä alimmat äänitehotasot vastaavat kunkin konetyypin alimpia asennettuja nettotehoarvoja. Nämä arvot alittaville asennetuille nettotehoille annetaan sallitut äänitehotasot alimman tason mukaan (katso liite VII). >TAULUKON PAIKKA> c) 30 päivästä joulukuuta 2001 alkaen, kun ympäristöön päästetyn ilmassa kantautuvan melun äänitehotaso mitattuna koneen liikkuessa olosuhteissa, jotka on määritelty direktiivin 79/113/ETY liitteessä I, sellaisena kuin se on muutettuna direktiivillä 81/1051/ETY ja täydennettynä tämän direktiivin liitteellä II, ei ylitä sallittua äänitehotasoa Lwa dB(A)/1 pW:eina ja määriteltynä suhteessa asennettuun nettotehoon P ilmaistuna kW:eina(*) seuraavasti: >TAULUKON PAIKKA> Nämä kaavat koskevat ainoastaan äänitehotasoja, jotka ovat korkeampia kuin oheisen taulukon kolmelle konetyypille annetut alimmat äänitehotasot. Nämä alimmat äänitehotasot vastaavat kunkin konetyypin asennetun nettotehon alimpia arvoja. Nämä arvot alittaville asennetuille nettotehoille annetaan sallitut äänitehotasot taulukossa esitetyn alimman tason mukaan (katso liite VII). >TAULUKON PAIKKA> (*) Sellaisena kuin se on määriteltynä liitteessä I olevassa 6.2.1 kohdassa (asennetun tehon arvo pyöristetään seuraavaan kokonaiseen kW:iin).2. EY-tyyppitarkastustodistukset voidaan 29 päivään joulukuuta 1996 asti myöntää myös 1 kohdan b alakohdassa säädetyin edellytyksin. 3. Kaikkien maansiirtokonetyyppien sallitun äänitehotason osalta tehtäviin EY-tyyppitarkastustodistusta koskeviin hakemuksiin on oheistettava ilmoituslomake, joka on liitteessä IV esitetyn mallin mukainen. 4. Hyväksytyn laitoksen on kunkin hyväksymänsä maansiirtokonetyypin osalta täytettävä kaikki kehysdirektiivin liitteessä III esitetyn mallin mukaisen tyyppitarkastustodistuksen kohdat. 5. EY-tyyppitarkastustodistukset, jotka on annettu 1 kohdan a alakohdan mukaisesti, eivät ole voimassa 29 päivän joulukuuta 1997 jälkeen. EY-tyyppitarkastustodistusten, jotka on annettu 1 kohdan b alakohdan ja 1 kohdan c alakohdan mukaisesti, voimassaoloaika rajoitetaan viideksi vuodeksi. Tätä aikaa voidaan jatkaa viidellä vuodella edellyttäen, että hakemusta ei tehdä aikaisemmin kuin kaksitoista kuukautta ennen ensimmäisen viisivuotiskauden päättymistä ja että EY-tyyppitarkastustodistukset on annettu maansiirtokoneille, jotka ovat sallittujen käytössä olevien äänitehotasojen mukaisia silloin kun jatkaminen tulee voimaan. Todistukset, jotka on myönnetty 1 kohdan b alakohdan äänitehotasoa koskevien säännösten mukaisesti, lakkaavat olemasta voimassa vasta 29 päivän joulukuuta 2002 jälkeen. 6. Kullekin maansiirtokoneelle, joka on rakennettu EY-tyyppitarkastuksessa hyväksytyn tyypin mukaisesti, valmistajan on täytettävä kehysdirektiivin liitteessä IV esitetyn mallin mukainen vaatimustenmukaisuustodistus, jossa on ilmoitettava asennettu nettoteho ja vastaava kääntöjärjestelmä. 7. Kussakin maansiirtokoneessa, joka on rakennettu EY-tyyppitarkastuksessa hyväksytyn tyypin mukaisesti, on oltava näkyvä ja pysyvä merkki, jossa ilmoitetaan - äänitehotaso dB(A)/1 pW, - äänenpainetason dB(A)/20 ìPa ohjauspaikalla, jotka valmistaja takaa ja jotka on määritelty tavalla, josta säädetään direktiivin 79/113/ETY liitteessä I, sellaisena kuin se on muutettuna direktiivillä 81/1051/ETY ja täydennettynä tämän direktiivin liitteillä I ja II, merkin "å" (epsilon) kanssa. Näiden merkintöjen malli esitetään tämän direktiivin liitteessä V.". 3) Muutetaan 5 artiklan lopussa oleva piste pilkuksi ja lisätään seuraava: ". . . mukaan luettuna mahdollisuus rajoittaa maansiirtokoneiden työtunteja." 4) Poistetaan 7 artikla. 5) Korvataan 8 artikla seuraavasti: "8 artikla Muutokset, jotka ovat tarpeen tämän direktiivin liitteiden vaatimusten mukauttamiseksi tekniikan kehitykseen, annetaan noudattaen direktiivin 79/113/ETY, sellaisena kuin se on muutettuna direktiivillä 81/1051/ETY, 5 artiklassa säädettyä menettelyä.". 6) Korvataan 9 artikla seuraavasti: "9 artikla Komissio esittää neuvostolle viimeistään 1 päivänä tammikuuta 2000 ehdotuksen 3 artiklan 1 kohdan c alakohdassa säädettyjen raja-arvojen ja päivämäärän tarkistamisesta. Tämän ehdotuksen on perustuttava teknisestä kehityksestä laadittuun kertomukseen, joka otetaan huomioon säädettäessä raja-arvoja ja päivämäärää.". 7) Lisätään liite seuraavasti: "LIITE VII GRAAFINEN ESITYS 3 ARTIKLAN 1 KOHDAN B JA C ALAKOHDAN SÄÄNNÖKSISTÄ, JOTKA KOSKEVAT SALLITTUA ÄÄNITEHOTASOA ASENNETUN NETTOTEHON FUNKTIONA >VIITTAUS KAAVIOON> 2 artikla 1. Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1995. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten tällainen viittaus tehdään. 2. Jäsenvaltioiden on toimitettava tässä direktiivissä tarkoitetuissa kysymyksissä antamansa kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä kesäkuuta 1995. Euroopan parlamentin puolesta K. HÄNSCH Puheenjohtaja Neuvoston puolesta M. BARNIER Puheenjohtaja (1) EYVL N:o C 157, 9.6.1993, s. 7 (2) EYVL N:o C 304, 10.11.1993, s. 32 (3) Euroopan parlamentin lausunto annettu 14 päivänä heinäkuuta 1993 (EYVL N:o C 255, 20.9.1993, s. 70), neuvoston yhteinen kanta, vahvistettu 8 päivänä kesäkuuta 1994 (EYVL N:o C 213, 3.8.1994, s. 5), ja Euroopan parlamentin päätös, tehty 16 päivänä marraskuuta 1994 (EYVL N:o C 341, 5.12.1994, s. 74) (4) EYVL N:o L 384, 31.12.1986, s. 1, direktiivi sellaisena kuin se on muutettuna komission direktiivillä 89/514/ETY (EYVL N:o L 253, 30.8.1989, s. 35).